
PARLAMENTUL ROMÂNIEI     

CAMERA DEPUTAŢILOR

	       


COMISIA JURIDICĂ, DE DISCIPLINĂ                                                      COMISIA PENTRU BUGET, FINANŢE
              ŞI IMUNITĂŢI                                                                                                             ȘI BĂNCI
	Bucureşti, 19.03.2019
Nr.4c-13/1241/2017
	
	                  Nr.4c-2/38/2019


  P.L.x-442/2017/2019
BIROULUI  PERMANENT

AL

CAMEREI DEPUTAŢILOR

                 Vă înaintăm alăturat raportul COMUN asupra Legii pentru modificarea şi completarea Legii nr.94/1992 privind organizarea şi funcţionarea Curţii de Conturi, trimisă spre reexaminare ca urmare a Deciziei Curţii Constituţionale nr. 646 din 16 octombrie 2018, publicată în Monitorul Oficial al României, Partea I, nr. 1087 din 21 decembrie 2018 -  PLx 442/2017/2019.
                  În raport de obiectul şi conţinutul său, Legea face parte din categoria legilor organice.

	         PREŞEDINTE,                                                 PREŞEDINTE,
       Nicușor HALICI                                                 Sorin LAZĂR

COMISIA JURIDICĂ, DE DISCIPLINĂ                                                      COMISIA PENTRU BUGET, FINANŢE
              ŞI IMUNITĂŢI                                                                                                           ȘI BĂNCI
	Bucureşti, 19.03.2019
Nr.4c-13/1241/2017
	
	                  Nr.4c-10/38/2019


  P.L.x-442/2017/2019
RAPORT  COMUN
asupra Legii pentru modificarea şi completarea Legii nr.94/1992 privind organizarea şi funcţionarea Curţii de Conturi
În conformitate cu prevederile art.134 din Regulamentul Camerei Deputaţilor, republicat, cu modificările și completările ulterioare, Biroul permanent al Camerei Deputaţilor a hotărât trimiterea la Comisia juridică, de disciplină şi imunităţi și Comisia pentru buget, finanţe și bănci a Legii pentru modificarea şi completarea Legii nr.94/1992 privind organizarea şi funcţionarea Curţii de Conturi - PL x 442/2017/2019 spre reexaminare ca urmare a Deciziei Curţii Constituţionale nr. 646 din 16 octombrie 2018, publicată în Monitorul Oficial al României, Partea I, nr. 1087 din 21 decembrie 2018.
Potrivit prevederilor art. 75 din Constituţia României, republicată şi ale art. 92  din Regulamentul Camerei Deputaţilor, republicat, cu modificările și completările ulterioare, Camera Deputaţilor este primă Cameră sesizată.

În data de 31 iulie 2018  a fost formulată sesizare de neconstituţionalitate de către Președintele României. Curtea Constituţională prin Decizia nr. 646 din 16 octombrie 2018 a declarat neconstituţională legea în ansamblul său.

În conformitate cu Deciziile Curţii Constituţionale nr.308/2012 și nr.619/2016,  când o lege este declarată neconstituţională în ansamblul său înainte de promulgare, aceasta își încheie procesul legislativ. Cu privire la efectele Deciziei nr.619/2016, „Curtea reţine că, în jurisprudenţa sa, a statuat că atunci când, în cadrul controlului a priori de constituţionalitate, constată neconstituţionalitatea unei legi în ansamblul său, pronunţarea unei astfel de decizii are un efect definitiv cu privire la acel act normativ, consecinţa fiind încetarea procesului legislativ în privinţa respectivei reglementări”. 

Legea are ca obiect de reglementare modificarea şi completarea Legii nr.94/1992, în sensul corelării prevederilor acestei legi cu standardele internaţionale de audit, în principal sub aspectul introducerii unor dispoziţii referitoare la auditul de conformitate, ca formă a auditului public extern, al raporturilor făcute de Curtea de Conturi, precum şi a competenţelor Autorităţii de Audit.
Membrii Comisiei juridice, de disciplină şi imunităţi şi membrii Comisiei pentru buget, finanţe și bănci au reexaminat Legea în şedinţe separate.
Membrii Comisiei pentru buget, finanţe și bănci au dezbătut Legea în şedinţa din 5 martie 2019. Din numărul total de 25 membri ai Comisiei pentru buget, finanţe și bănci au participat la dezbateri 25 deputaţi.

La şedinţa Comisiei juridice, de disciplină şi imunităţi din data de 19 martie 2019, au fost prezenţi deputaţii conform listei de prezenţă. 

În urma dezbaterilor, membrii celor două Comisii au hotărât, cu unanimitate de voturi, să propună, spre dezbatere şi adoptare, un raport de respingere a Legii pentru modificarea şi completarea Legii nr.94/1992 privind organizarea şi funcţionarea Curţii de Conturi.

În raport cu obiectul şi conţinutul reglementării, Legea face parte din categoria legilor organice.
	PREŞEDINTE,
Nicuşor HALICI 
	              PREŞEDINTE,
               Sorin LAZĂR
	
	

	
	
	
	




      SECRETAR,                                               SECRETAR,
            Aida – Cristina CĂRUCERU                         Marilen-Gabriel PIRTEA
Consilier parlamentar,                                                                                                                        Consilier parlamentar,
Alexandra Mușat                                                                                                                                      Vasilica Popa

